‘இரண்டு பேரும் டாக்டர்கள். ரொம்ப பிஸியான பிராக்டிஸ். அதனால் குழந்தையின் முழு பொறுப்பும் என்னுடையது. ‘ ‘ஓ!அப்படியானால் வீட்டையும் நீங்கள்தான் கவனித்துக்கொள்ளவேண்டியிருக்குமே! ‘ ‘என் கடமையை நான் திருப்தியாக செய்கிறேன். இப்படியே என் ஆயுளை கழித்துவிட விரும்புகிறேன். ‘சம்பாஷணையை முடிக்க விரும்பாமல் ‘உங்களை நல்ல மரியாதையாய் நடத்துவார்கள் என்று நினைக்கிறேன் ‘ என்றேன். இதைக்கேட்டதும் அவள் சிரித்தாள். எனக்கு அது விநோதமாக இருந்தது. ‘எனக்குத்தான் முதல் மரியாதை. சகல உரிமைகளும் உண்டு. நான் கேட்டு கிடைக்காததே இல்லை. ‘ ‘அப்படியானால் நீங்கள் அதிர்ஷ்டசாலிதான். ‘ ‘ரொம்ப. ‘ மீண்டும் சிரித்தாள்.